CELEX: 62007CA0502
Language: lv
Date: 2009-01-15 00:00:00
Title: Lieta C-502/07: Tiesas (otrā palāta palāta) 2009. gada 15. janvāra spriedums ( Naczelny Sąd Administracyjny (Polijas Republika) lūgums sniegt prejudiciālu nolēmumu) — K-1 sp. z o.o. / Dyrektor Izby Skarbowej w Bydgoszczy (PVN — Pārkāpumi nodokļa maksātāja deklarācijā — Papildu nodoklis)

7.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 55/4
            
         Tiesas (otrā palāta palāta) 2009. gada 15. janvāra spriedums (Naczelny Sąd Administracyjny (Polijas Republika) lūgums sniegt prejudiciālu nolēmumu) — K-1 sp. z o.o./Dyrektor Izby Skarbowej w Bydgoszczy
   
   (Lieta C-502/07) (1)
   
   (PVN - Pārkāpumi nodokļa maksātāja deklarācijā - Papildu nodoklis)
   (2009/C 55/05)
   Tiesvedības valoda — poļu
   Iesniedzējtiesa
   Naczelny Sąd Administracyjny
   Lietas dalībnieki pamata procesā
   
      Prasītāja: K-1 sp. z o.o.
   
   
      Atbildētājs: Dyrektor Izby Skarbowej w Bydgoszczy
   
   Priekšmets
   Lūgums sniegt prejudiciālu nolēmumu — Naczelny Sad Administracyjny (Polija) — 2. panta 1. un 2. daļas interpretācija Padomes 1967. gada 11. aprīļa Pirmajā direktīvā 67/227/EEK par dalībvalstu tiesību aktu par apgrozījuma nodokļiem saskaņošanu (OV L 71, 1301. lpp.), kā arī 2. panta, 10. panta 1. punkta a) apakšpunkta, 10. panta 2. punkta, 27. panta 1. punkta un 33. panta interpretācija Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.) — Valsts tiesību akti, ar ko tiek paredzēts papildu nodokļu maksājums gadījumā, ja nodokļu maksātāja PVN deklarācijā tiek konstatētas neprecizitātes
   Rezolutīvā daļa:
   
               1)
            
            
               kopējā pievienotās vērtības nodokļu sistēma, kā tā ir definēta 2. panta pirmajā un otrajā daļā Padomes 1967. gada 11. aprīļa Pirmajā direktīvā 67/227/EEK par dalībvalstu tiesību aktu par apgrozījuma nodokļiem saskaņošanu, kā arī 2. pantā, 10. panta 1. punkta a) apakšpunktā un 10. panta 2. punktā Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze, kurā grozījumi izdarīti ar Padomes 2004. gada 26. aprīļa Direktīvu 2004/66/EK, neliedz dalībvalstij savos tiesību aktos paredzēt tādu pievienotās vērtības nodokļa maksātājiem piemērojamu administratīvu sankciju kā “papildu nodokļa maksājums”, kas ir paredzēts 2004. gada 11. marta Likuma par nodokli precēm un pakalpojumiem (ustawa o podatku od towarów i usług) 109. panta 5. un 6. punktā;
            
         
               2)
            
            
               noteikumi, kas ir minēti 2004. gada 11. marta Likuma par nodokli precēm un pakalpojumiem 109. panta 5. un 6. punktā, nav “īpaši atkāpes pasākumi”, kuru mērķis ir novērst krāpšanu vai nodokļu nemaksāšanu, kā tas ir paredzēts Sestās direktīvas 77/388 27. panta 1. punktā;
            
         
               3)
            
            
               Sestās direktīvas 77/388 33. pants grozītajā redakcijā neliedz paturēt spēkā tādus noteikumus, kas ir paredzēti 2004. gada 11. marta Likuma par nodokli precēm un pakalpojumiem 109. panta 5. un 6. punktā.
            
         
      (1)  OV C 22, 26.1.2008.